stanford-oval/wikipedia huggingface dataset:
אבי ורבורג
חייו > מחלת הנפש

בהיותו בן שש חלה ורבורג קשות בטיפוס ונשאר מאותו זמן חלוש מבחינה גופנית ונפשית. הוא נטה מילדותו למצבי רוח ולמתח נפשי. הוא הגיב מהר ובהפרזה. מחלה קשה של אמו בשנת 1874 הגבירה את חולשתו הנפשית. לעיתים קרובות היה משותק מדיכאונות במהלך עבודתו המדעית. בנובמבר 1918 כשחשש מפני המצב הכלכלי הקשה שאחרי מלחמת העולם הראשונה ומפני המצב הפוליטי הכאוטי ודאג לגורל משפחתו פרצה אצלו פסיכוזה והוא איבד את השליטה על עצמו ועל מצבו ומשפחתו אשפזה אותו במרפאה פסיכיאטרית.
אחרי שמצבו לא השתפר במשך השנתיים הבאות העבירו אותו ב־16 באפריל 1921 לסנטוריום בלוו (Sanatorium Bellevue) בניהולו של הפסיכיאטר לודוויג בינסוונגר (Ludwig Binswanger). בינסוונגר תיעד ברשימות הרפואיות שלו שהיו לוורבורג הזיות, הוא אלים כלפי הצוות, היו לו פוביות וריטואלים היגייניים אובססיביים. חייו נעו בין טירוף וצלילות. בימים בהם היה צלול היה מקבל ביקורים של עובדיו ושל חברים. ב-1922 החל עוזרו פריץ זקסל (Fritz Saxl) שוב בעבודה מדעית עם ורבורג בתקווה שעל ידי כך יתייצב מצב רוחו. לבקשת המשפחה הובא הפסיכיאטר אמיל קרפלין (Emil Kraepelin) לשם מתן חוות דעת נוספת והוא שינה את הדיאגנוזה מסכיזופרניה למניה דפרסיה. אבחנה זו עוררה תקווה לריפוי ולשחרור מבית החולים. לפי הערכת רופאיו היה ורבורג מודע תמיד למחלתו. כבר בזמן בו חי בפירנצה סבל חוסר יציבות מנטלית ומפחדים כרוניים. הוא פנה פעם לאורחים שהיו אצלו וביקש שיטפלו באשתו כשיאושפז. הוא תיאר את עצמו כסכיזופרן חסר ריפוי. גם בזמן מחלתו היו לו תקופות של צלילות שכלית ופרודוקטיביות יצירתית.
סימן ראשון של התייצבות מנטלית היה העיבוד של רשימותיו על שבט ההופי. יחד עם זקסל הוא הכין הרצאה על "פולחן הנחש" אצל ההופי אותה נשא ב-21 באפריל 1923 בפני החולים והרופאים בבלוו. בשנה שלאחר מכן ניהל שיחות אינטנסיביות עם הפילוסוף ארנסט קסירר על היכולת של השיטה שלו לתאר את ההיסטוריה מנקודת מבט פסיכולוגית-תרבותית. ורבורג ראה בקסירר וזקסל שותפים מביני עניין ורגישים לשיחה יחד. אלה יחד עם היחס הידידותי ונותן האמון של משפחת בינסוונגר והסביבה המיוחדת בסנטוריום אפשרו לו תהליך של החלמה.
חייו > מנמוסינה

אחרי השחרור מבית ההחלמה החל ורבורג בעבודה על אטלס התמונות שלו מנמוסינה (מנמוסינה במיתולוגיה היוונית היא אלת הזיכרון השומרת על האמנות). השם המלא היה "מנמוסינה, סדרת תמונות למחקר תפקיד ערכים מביעים מותנים מראש בעולם העתיק להדגמה של חיים משמעותיים באמנות של הרנסאנס האירופי".
ורבורג נפטר ב־26 באוקטובר 1929 מהתקף לב לפני שהספיק להשלים את המנמוסינה. הלוחות המקוריים לא נשמרו. ייתכן והם אבדו בזמן שהספרייה עברה ללונדון. ניתן לקבל רושם מהלוחות המקוריים מצילום שצילם זקסל ב-1933. שיחזור של האטלס נעשה רק ב־1993 ו- 1994 בווינה ובהמבורג. מהדורה מוערת התפרסמה כחלק מהוצאה שלמה של כתבי ורבורג על ידי מרטין ורנקה (Martin Warnke) עם ביאור מפורט, אך לא ידוע האם השחזור תואם לכוונותיו של ורבורג.
מעמדו של ורבורג בתולדות המחקר

אבי ורבורג היה אחד מהאישים המשפיעים ביותר במדעי הרוח במאה ה-19 ובתחילת המאה ה-20. אף על פי שהייתה הערכה רבה אליו בעולם האקדמי בזמנו, הוא נשכח בתקופת השלטון הנאצי ובשנים הראשונות שאחרי המלחמה. קבלת עבודתו עוכבה על ידי העובדה שרק מעטים מכתביו הודפסו. לעיתים פורסמו רק עיבודים על ידי עובדיו ורק בגרמנית. בשל הפרפקציוניזם שלו הוא לא פרסם אף ספר. רוב עזבונו המדעי מורכב מהערות, כרטיסי קטלוג, 35,000 מכתבים, כתבי יד לא גמורים ויומן ספרייה שנוהל מ-1926 עד 1929. העוזרת שלו גרטרוד בינג אמרה: "בכל כתביו יש סימני חורבן: פרויקטים שלא התבצעו, הבטחות למאמרים שלא נכתבו ורעיונות שמעולם לא הגיעו לכלל פיתוח" העברת הספרייה ועובדיה ב-1933 ללונדון פרסמה אותה בקרב חוקרי האמנות שהייתה אז דיסציפלינה צעירה בארצות דוברות האנגלית, וקידמה הקמת קתדרות בנושא זה באוניברסיטאות העילית שם.
ורבורג עורר עניין חדש עם פרסום הביוגרפיה שלו מאת גומבריך שהופיעה באנגליה ב־1970. חיבור זה היה שנוי במחלוקת בשל פערים וסובייקטיביות מסוימת. מאז שנות ה-70 היה מאמץ, במיוחד של מרטין ורנקה ומכון ורבורג להוציא מהדורה של כתביו. מאז היא מופיעה בהדרגה בהוצאה עשויה היטב ומאפשרת מחקר אינטנסיבי של עולמו המחשבתי של המחבר. ורבורג פיתח באיקונולוגיה שלו שיטת ניתוח חדשה. כמה ממטבעות הלשון שלו נכנסו לטרמינולוגיה של תולדות האמנות. למושגים כמו מרחב למחשבה (Denkraum), שימור אנרגיה נפשית (psychische Energiekonserven) או הנוסחה לפתוס (Pathosformel) המוכרת, כבר יש חיים משל עצמם ולא תמיד משתמשים בהם במובן אליו התכוון ורבורג. המשפט המצוטט לעיתים קרובות: "אלוהים מצוי בפרטים" מתייחס למחקר המדוקדק במגוון גדול של מסמכים אשר רק הוא מאפשר הבנה עמוקה של התמונה בהקשר ההיסטורי והחברתי שלה. שיטה זו מאפיינת חיבורים שצמחו מתוך מה שנקרא האסכולה של ורבורג.
המחקר של הרנסאנס האיטלקי והגרמני עוצב על ידי ורבורג וספרייתו. החיים לאחר המוות בתקופה העתיקה והאלים העתיקים, השפעת התמונות האליליות העתיקות במיוחד ברנסאנס, שניתן למצוא אותה בתרבות האירופית ובאסטרולוגיה היא נושא אליו הסב את תשומת לבו במחקרי התרבות שלו. תמריץ חדש למחקר ורבורג היה בהתעוררות מה שנקרא "המפנה האיקוני". יש הרואים בוורבורג מבשרם של הקוראים למחקר בין תחומי של עולם התמונות, תוך שימוש בידע ושיטות של פילוסופיה, תאולוגיה, אתנולוגיה, תולדות האמנות, מחקר אמצעי התקשורת, תורת ההכרה, פסיכולוגיה ומדעי הטבע ועיון מדוקדק וניתוח של מסמכים ויזואליים מכל סוג.
לקריאה נוספת

Ernst H. Gombrich: Aby Warburg. An Intellectual Biography. The Warburg Institute, London 1970; German Edition Frankfurt 1981, reissued Hamburg 2006. (partly as PDF, 2.014 KB)
Silvia Ferretti: Cassirer, Panofsky and Warburg: Symbol, Art and History. Yale U.P., London, New Haven 1989.
Ron Chernow. The Warburgs: The Twentieth Century Oddysey of a Remarkable Jewish Family. New York: Random House, 1993.
הערות שוליים

↑  מצוטט על פי Gertrud Bing, Rivistia storica italiana. 71. 1960. S. 113
↑  Ernst H. Gombrich: Aby Warburg, p. 22.
↑  Tetsuhiro KATO. Aby Warburg and the Anthropological Study of Art
1 2  http://web.kyoto-inet.or.jp/people/katotk/tkato.html
↑  Gombrich. p. 88
↑  David Farrer, p. 130.
↑  Chernow, p. 62. p. 88
↑  Ernst H. Gombrich: Aby Warburg, p. 102.
↑  Ernst H. Gombrich: Aby Warburg, p. 105.
↑  Chernow,. p. 125
↑  Carl Georg Heise: Aby M. Warburg als Lehrer. 1966.
↑  Gombrich, p. 187
↑  Dictionary of Art Historians. Warburg, [Abraham Moritz] "Aby M."
↑  Gombrich, p. 187.
↑  Gombrich, p. 207
↑  Karl Königseder: Aby Warburg im Bellevue. In: Robert Galitz, Brita Reimers (Hrsg.):Aby M. Warburg : "Ekstatische Nymphe ... trauernder Flussgott", Portrait eines Gelehrten. Schriftenreihe der Hamburgischen Kulturstiftung Band 2, Hamburg 1995, S. 74–103.
↑  Ludwig Binswanger, Aby Warburg: La guarigione infinita. Storia clinica di Aby Warburg. A cura di Davide Stimilli. Vicenza 2005.
↑  Chernow,. p. 206
↑  Chernow, p. 114
↑  Medien Kunst Netz: Aby M. Warburg »Mnemosyne-Atlas«, Stand: 15. April 2011
↑  Aby Warburg: Gesammelte Schriften. Abt. 2. Bd 1. Berlin 2003. S. VII.
↑  Mathias Bruhn, Aby Warburg (1866-1929). The Survival of an Idea, Enciclopédia e Hipertexto
↑  Chernow, p. 62. p. 255
↑  Doris Bachmann-Medick: Cultural Turns. Reinbek b. Hamburg 2006.
| --- | --- |
בקרת זהויות :  NLI: 987007269498005171  PLWABN: 9810568341705606  BIBSYS: 90212190  BNC: 000307719  BNE: XX877563  BnF: cb120389385 (data)  CANTIC: a1019454x  CiNii: DA05117413  GND: 11862914X  ICCU: CFIV064148  ISNI: 0000 0001 2320 520X  LCCN: n81043662  NDL: 00621626  NKC: jn20010525254  NLA: 36101223  NLK: KAC202135878  NSK: 000132169  NTA: 068348991  PIC: 338571  RERO: 02-A000175299  RKD: 349416  SELIBR: 253987  SNAC: w6t15v2r  SUDOC: 028582446  Trove: 1212459  ULAN: 500258088  VcBA: 495/20866  VIAF: 39394539   WorldCat (עם VIAF): 39394539 
אביב של בוטיצ'לי
בובות קאצ'ינה של ההופי
אולם יערת העמק

| --- | --- |

אולם יערת העמק לאחר השיפוץ 2017
 כתובת:  רחוב קריית חינוך 2
 מיקום:  ישראל מגדל העמק, ישראל
 קואורדינטות:  32°40′47″N 35°14′26″E﻿ / ﻿32.679833333333°N 35.240694444444°E﻿ / 32.679833333333; 35.240694444444
 תקופת הפעילות:  1990–הווה (כ־34 שנים)
 שופץ:  2017
 בעלים:  עירית מגדל העמק
 מפעיל:  עירית מגדל העמק
 משטח:  פרקט
 קבוצות:  הפועל מגדל העמק-יזרעאל
 מושבים:  850 (כדורסל)
  מפת מיקום  מפה מפורטת   (למפת הכרמל מוגדלת) אולם יערת העמק(למפת הכרמל רגילה) אולם יערת העמק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולם יערת העמק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולם יערת העמק  he tabBackground:;tabBorder:#aaa;defaultTab:0;
 
אולם יערת העמק הוא אולם ספורט המשמש למשחקי הבית של קבוצות הכדורסל של הפועל מגדל העמק-יזרעאל המשחקת בליגה הארצית בכדורסל. האולם ממוקם בסמוך לקריית החינוך על שם שאול עמור.
האולם מכיל כ-850 מקומות ישיבה בשני יציעים.
בקיץ 2017 החלו עבודות לשיפוצו של האולם. במהלך שיפוץ זה הוחלף הפרקט, שופצו אזורים שונים במבנה האולם כגון חדרי השירותים והחלפת כל מושבי הטריבונות, התקנת שעוני משחק ולוחות תוצאות ושופצה רחבת הכניסה. השיפוץ הושלם בינואר 2018 לאחר שעלה כ-1.5 מיליון שקלים.
הערות שוליים

↑  Rajdst - your news portal !, ‏2022-03-30 (באנגלית אמריקאית)
ערך זה הוא קצרמרבנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ו.
Work from Home

"Work from Home" (בעברית: "לעבוד מהבית") הוא שיר שהוקלט על ידי להקת הבנות האמריקאית פיפת' הרמוני בהשתתפות הזמר האמריקאי טיי דולה סיין. השיר הגיע לתחנת הרדיו להיטים עכשוויים ארבעה ימים לאחר יציאתו הראשונית ב-1 במרץ 2016 ופורסם כסינגל הראשי מאלבום האולפן השני של הלהקה, 7/27. "Work from Home" נכתב על ידי דניאל בדינגפילד, ג'ושוע קולמן, דאלאס קוהל, ג'וד דמורסט, טיירון גריפין ג'וניור, אלכסנדר איזקווירדו, בריאן לי ולארי ולס ג'וניור בהפקתם של קולמן וקוהל. הוא בעיקר מאופיין בסוגת הרית'ם אנד בלוז המשלב אלמנטים של מוזיקת טראפ. מגזיני מוזיקה רבים כללו אותו ברשימות מיטב השירים של השנה.
השיר הגיע למקום הרביעי בבילבורד הוט 100 לאחר כשלושה-עשר שבועות מאז כניסתו למצעד, ובכך הפך לסינגל המצליח ביותר שלהן בארצות הברית; הוא אף עבר את הסינגל "Worth It", שהגיע למקום השנים-עשר במצעד. "Work from Home" הפך גם לסינגל הראשון שהגיעה לחמישייה הפותחת במדינה על ידי להקת בנות מזה עשר שנים, אחרי שהשיר "Buttons" של הפוסיקט דולז שהגיע בספטמבר 2006 למקום השלישי. נכון לדצמבר 2016 נמכר הסינגל בלמעלה מ-1.4 מיליון הורדות דיגיטליות בארצות הברית. "Work from Home" הגיע למעמד פלטינה במספר מדינות, כולל פלטינה מחומשת בקנדה ובארצות הברית.
השיר לווה בווידאו קליפ בבימויו של דירקטור X וצולם באתר בנייה של בית. הוא פורסם ב-26 בפברואר 2016 בערוץ ה-Vevo של הלהקה. "Work from Home" זכה בפרס על שיתוף הפעולה הטוב ביותר בטקס ה-VMA ובטקס פרסי המוזיקה האמריקאית לשנת 2016. הווידאו קליפ שלו הגיע למיליארד צפיות באוקטובר 2016 והפך לסרטון המוזיקה הנצפה ביותר לשנת 2016. בינואר 2019 הגיע לשני מיליארד צפיות.
רקע והוצאה לאור

"Work from Home" נכתב על ידי דניאל בדינגפילד, ג'ושוע קולמן, דאלאס קוהל, ג'וד דמורסט, טיירון גריפין ג'וניור, אלכסנדר איזקווירדו, בריאן לי ולארי ולס ג'וניור. קולמן וקוהל גם הפיקו את השיר, וביצעו את כל המוזיקה הנלווית והתכנות לשיר. שם השיר הוכרז ב-24 בפברואר 2016. במקור, שם השיר היה "Work" והיה אמור לצאת ב-26 בינואר 2016, אך הלהקה הייתה צריכה לשנות מחדש את שם השיר ל"Work from Home" כדי למנוע בלבול עם השיר של הזמרת ריהאנה בעל השם הזהה, שיצא חודש לפני כן.
בעקבות מגפת הקורונה עלה מספר השמעות הסטרימינג של השיר בארצות הברית ב-11% ל-1.2 מיליון.
ווידאו קליפ

הווידאו קליפ, בבימויו של דירקטור X, שוחרר ב-26 בפברואר 2016. בשיחה על הרעיון של הסרטון אמר X שהוא רוצה לשלב את הנושא של "עבודה" אבל "עם גישה אחרת." בתחילה, הווידאו קליפ היה אמור להתרחש ב"משרד תאגידי", אך הרעיון לא יצא לפועל שכן הקבוצה הוציאה לאור בעבר את "Worth It " באותה הסביבה. רעיונות אחרים כללו אתר בנייה לבית משותף. הוא ציין את התפקידים המגדריים ההפוכים שבהם הגברים הם "האובייקטים" והפרשנויות הרבות לעבודה, שלדבריו סייעו בהצלחת השיר.
הווידאו קליפ זיכה את הלהקה בהסמכת ה-Vevo השלישית שלהן, והגיע ליותר ממאה מיליון צפיות ב-31 במרץ 2016 והפך לאחד הסרטונים המהירים ביותר שהגיעו לציון דרך זה. הוא הפך לסרטון המוזיקה הרביעי הנצפה ביותר בשנת 2016, ולסרטון ה-37 הנצפה ביותר באתר. הווידאו קליפ נכון להיום, הוא הווידאו קליפ הנצפה ביותר על ידי להקת בנות ואחריו "Worth It". במאי 2020 הווידאו הגיע ל-2.2 מיליארד צפיות. הוא זכה בשיתוף הפעולה הטוב ביותר בפרסי ה-VMA לשנת 2016, וגם זכה בקטגוריית "שיר השנה" בטקס פרסי בחירת הילדים של ניקלודיאון לשנת 2017.
מיקומי שיא ותארים

|   ‏‏‏  מצעדים (2016–2017)> מדינה |   ‏‏‏  מצעדים (2016–2017)> מצעד |   ‏‏‏  מצעדים (2016–2017)> מיקום שיא |   ‏‏‏  מצעדים (2016–2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 4 |  |
|  איטליה | מצעד הסינגלים האיטלקי | 18 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 4 |  |
|  ברזיל | טופ 100 ברזיל | 1 |  |
|  גרמניה | GfK – טופ 100 | 7 |  |
|  דנמרק | היטליסטן | 9 |  |
|  דרום אפריקה | אנטרטיינמנט מוניטורינג אפריקה | 5 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 27 |  |
|  הממלכה המאוחדת | מצעד הסינגלים הבריטי | 2 |  |
|  חבר המדינות | טופ-היט | 38 |  |
|  יפן | יפן הוט 100 | 16 |  |
|  ישראל | מדיה פורסט ישראל | 7 |  |
|  לבנון | מצעד 20 העליונים הרשמי של לבנון | 5 |  |
|  לוקסמבורג | בילבורד | 7 |  |
|  לטביה | לטביה טופ 40 | 9 |  |
|  מקסיקו | טופ 100 – מקסיקו | 11 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 8 |  |
|  סלובקיה | ČNS IFPI | 47 |  |
|  ספרד | PROMUSICAE | 18 |  |
|  סקוטלנד | מצעד הסינגלים הסקוטי | 3 |  |
|  פולין | ZPAV | 3 |  |
|  פורטוגל | מצעד הסינגלים הפורטוגזי | 9 |  |
|  פינלנד | המצעדים הפיניים הרשמיים | 11 |  |
|  צ'כיה | ČNS IFPI | 5 |  |
|  צרפת | SNEP | 17 |  |
|  קוריאה הדרומית | סירקל צ'ארט | 27 |  |
|  קנדה | קנדה הוט 100 | 4 |  |
|  רומניה | מצעד השירים הרומני | 73 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 7 |  |
Megaupload

| --- | --- |


 סוג:  ערבון מוגבל
 תקופת הפעילות:  21 במרץ 2005 – 19 בינואר 2012 (6 שנים) 
 מייסדים:  קים דוטקום
 בעלות:  קסם דין (CEO) פין בטטו (CMO)
 שירותים עיקריים:  העלאת קבצים ללא הגבלת מקום
 שווי:  יותר מ-15 מיליון דולר אמריקאי
 הרשמה:  אופציונלי
 www.megaupload.com
 
Megaupload הייתה חברה-מקוונת מהונג קונג אשר סיפקה שירותי העלאות ואחסון קבצים מסוגים שונים במהירות גבוהה. החברה סיפקה שירותים ליותר ממיליארד משתמשים ובכל יום שירתה כ-50 מיליון אנשים מכל רחבי העולם, והייתה לגדולה ביותר בתחומה ולאחד מאתרי האינטרנט הנצפים ביותר בעולם. בשיא, היו לאתר מעל ל-180 מיליון משתמשים רשומים. ב-19 בינואר 2012 האתר נסגר בפתאומיות על ידי ה-FBI, שקיבל צו לסגירת האתר מאת מחלקת המשפטים של ארצות הברית. על פי הצו, האתר הפר זכויות יוצרים בצורה חמורה וגרם לנזק של 500 מיליון דולר לבעלי זכויות היוצרים. שנה לאחר מכן, הקים קים דוטקום, מייסד האתר, אתר חדש בשם MEGA - מעין גרסה חדשה לאתר הקודם.
ב-11 ביולי 2016, קים דוטקום הודיע בחשבון הטוויטר שלו כי Megaupload יחזור ב-20 בינואר 2017, כ-5 שנים לאחר סגירתו של האתר המקורי.
נכון ל-1 באוגוסט 2022, האתר עדיין לא חזר לפעילות.
שירותים

החברה סיפקה שירותי אחסון של סוגי קבצים רבים, כגון: אחסון קובצי וידאו, אחסון קובצי תמונה, וכיוצא בכך.
שירותים > Megaupload.com

את שירותי ההעלאה היו יכולים לקבל הלקוחות בשלוש צורות: ללא הרשמה, כחשבון בסיסי וכחשבון פרימיום:
| 0 | 1 | 2 | 3 |
| --- | --- | --- | --- |
|  | ללא הרשמה | חשבון בסיסי | חשבון פרימיום |
| עלות | חינם | חינם | תשלום חודשי |
| גודל קובץ מקסימלי | 2 ג'יגה בייט | 2 ג'יגה בייט | 200 ג'יגה בייט |
| נפח קבצים מצטבר מקסימלי | אין הגבלה תקפה. מאחר שאין חשבון, הקבצים לא יכולים "להצטבר" | 200 ג'יגה בייט | ללא הגבלה |
| צפייה ישירה בקובצי וידאו | עד 72 דקות צפייה בכל 3 שעות | עד 72 דקות צפייה בכל 3 שעות | ללא הגבלה |
| המתנה לפני הורדת קובץ | מספר שניות | מספר שניות | ללא המתנה |
| מהירות הורדת קובץ | איטית | איטית | מהירה |
| נפח הורדות מקסימלי ליום | מוגבל | מוגבל | ללא הגבלה |
| משך זמן שמירת קובץ בשרתי האתר (כל עוד לא מורידים אותו) | 21 ימים | 91 ימים | לא נמחק לעולם |
אחרי ההעלאה, קיבל כל משתמש (ללא תלות בסוג חשבונו, אם בכלל נרשם לאתר) כתובת URL ייחודית, אותה יכל להפיץ בכל רחבי האינטרנט באופן חופשי, ודרכה הייתה האפשרות, למשתמש שהעלה את הקובץ ולכל מי שחפץ בכך והייתה בידו הכתובת המדויקת, להוריד את הקובץ בחינם (וכמה פעמים שירצה).
שירותים > MegaVideo

MegaVideo הייתה מערכת הצפייה בקובצי הווידאו שהעלו משתמשים ב-Megaupload.com. משתמשי הפרימיום יכלו לצפות בקובצי וידאו ללא הגבלה, כאשר בניגוד אליהם משתמשי הבסיס ומשתמשים אנונימיים הוגבלו לעד ל-72 דקות בכל 3 שעות.
שירותים > MegaPix

MegaPix הייתה מערכת העלאת תמונות וצפייה בהן. האגף באתר נוסד בסוף 2010 והתחרה עם שירותי הפצת תמונות, כמו: פוטו באקט, ImageShack ו-TinyPic.
שירותים > MegaLive

MegaLive הייתה מערכת שיתוף מסך והזרמת וידאו בשידור חי וישיר של החברה. המערכת התחרתה עם אתרים לשיתוף ישיר של מסך ווידאו, כמו: Justin.tv,‏ Ustream ו-Livestream.
שירותים > MegaBox

MegaBox הייתה מערכת שיתוף והעלאת המוזיקה של החברה. המערכת אפשרה להעלות ספריות מוזיקה ופלייליסטים (רשימות השמעה) שלמים לשרת.
שירותים > MegaPorn

MegaPorn הייתה מערכת שיתוף תוכני פורנוגרפיה של החברה.
סטטיסטיקות

מבקרים בממוצע ביום: 81,000,000
צפיות בעמוד הראשי: 490,000,000
מדד אלקסה: 73 (נכון לינואר 2012)
תוכנות > Mega Manager

בשלהי שנת 2010 הוציאה החברה את מנהל ההורדות שלה: Mega Manager. במנהל ההורדות יש אפשרויות לניהול וניטור הקבצים המועלים של בעל החשבון, תיקון קישורים שבורים וכניסה ללוח הבקרה של בעל החשבון באתר Megaupload. יש האומרים כי קיים דמיון רב בין מנהל ההורדות של Megaupload לבין התוכנה DownloadStudio בגרסתה החמישית, כאשר חלון האפשרויות של התוכנה ושל מנהל ההורדות של Megaupload (ועוד כמה פרמטרים) כמעט זהים. Mega Manager אפשרה ללקוחותיה שחזור של הורדות ושל קבצים באופן אוטומטי, מה שהיה לכלי שימושי במיוחד עם העלאות גדולות ועם העלאות שלא מושגחות.
תוכנות > Megakey

Megakey היה יישומון פרסומי אשר הסיר באופן אוטומטי מגבלות על לקוחות הפרימיום בשירותי Megaupload בעת ה"שעות השמחות" (Happy Hours) של החברה, אשר כפו מגבלות רבות על לקוחות הפרימיום באופן לא מכוון.
תוכנות > Filebox

Filebox היה יישומון פלאש שהיה יכול להיות מוטבע (embedded. משולב) בכל דף אינטרנט. לאחר שהוטבע, אפשר אתר היישומון לנהל ולהעלות קבצים, מבלי להצטרך להיכנס לחשבון המשתמש באתר Megaupload.com ו/או למנהל ההורדות של החברה, Mega Maneger.
ביקורות > אי-זמינות ברחבי העולם בפני אוכלוסיות שונות > סין והונג קונג

אף על פי שהחברה הוקמה בהונג קונג על ידי יליד הונג קונג והעובדה שמטה החברה נמצא בהונג קונג, החברה לא סיפקה שירותים לתושבי הונג קונג. מ-2009 ואילך כל תושב שגלש לאתר Megaupload עם כתובת IP הונג-קונגית נחסם ולא קיבל גישה לשירותיה של החברה. אפילו דף הבית של החברה נחסם בפני תושבי הונג קונג. חשבונות פרימיום שנרכשו לפני 2009 יכלו לקבל את שירותי האתר עד תום תוקף חשבונם, ללא אפשרות להאריכו. משתמשי צד שלישי בודדים היו יכולים לעקוף את החסימה, אך רק עם הגדרות Proxy מתאימות. בנוסף לחסימה, גם משתמשים רבים מסין לא יכלו לגלוש לאתר, מסיבה שלא הובהרה.
ביקורות > אי-זמינות ברחבי העולם בפני אוכלוסיות שונות > ערב הסעודית ואיחוד האמירויות הערביות

החל מ-23 במאי 2010, הגישה לאתר נחסמה באופן מיידי על ידי רשויות ערב הסעודית. ימים ספורים אחרי החסימה בערב הסעודית נחסם האתר על ידי הרשויות המקומיות באיחוד האמירויות הערביות, עקב התוכן הפורנוגרפי שהכיל.
ביקורות > אי-זמינות ברחבי העולם בפני אוכלוסיות שונות > מלזיה

ב-9 ביוני 2011 ממשלת מלזיה הורתה לכל ספקי האינטרנט במדינה לחסום את האתרים Megaupload ו-MegaVideo. אף על פי שניתנה הוראה לחסום רק שניים משירותיה של החברה, חלק מספקי האינטרנט במלזיה חסמו את כל שירותי החברה.
ביקורות > אי-זמינות ברחבי העולם בפני אוכלוסיות שונות > הודו

ביוני 2011 נחסמה בהודו הגישה לאתר Megaupload, ובנוסף, לאתרי שיתוף הקבצים: ראפידשר, מדיהפייר, וכיוצא בכך, עקב פרסום עותקים לא חוקיים של הסרט ההודי "Singham", באתרים שהוזכרו לעיל.
ביקורות > אי-זמינות ברחבי העולם בפני אוכלוסיות שונות > וירג'יניה

ב-19 בינואר 2012 הארגון הפדרלי של מדינת וירג'יניה חסם את כל שירותי החברה ואף הגיש תביעה משפטית נגד מייסד האתר, קים דוטקום, וכנגד ספונסרים נוספים, בטענה שהפרו זכויות יוצרים בהיקף נרחב. יום לאחר מכן, ב-20 בינואר 2012, עצרה משטרת ניו זילנד את קים דוטקום ואת הספונסרים, שתבע הארגון הפדרלי, ליד אוקלנד (ראו בהרחבה בפסקה "המעצרים בניו זילנד").
ביקורות > ביקורות ממבקרים

בינואר 2011, MarkMonitor פרסמה דו"ח בשם: "Traffic Report: Online Piracy and Counterfeiting", הטוען כי Megauload ו-MegaVideo, יחד עם אתר רפידשר, הן חברות הפירטיות הדיגיטלית הגדולות ביותר בכל רחבי העולם. בתגובה, פרסמה Megauload הודעה:
Activity that violates our terms of service or our acceptable use policy is not tolerated, and we go to great lengths to swiftly process legitimate DMCA takedown notices
חברות מחשבים רבות מצאו את סרגל הכלים של Megaupload כרוגלה וכתוכנה זדונית המכוונת אנשים לדפי שגיאת 404.
ביקורות > שיר ה-Megaupload

ב-9 בדצמבר 2011 פרסמה החברה קליפ פרסומי בשם: "The Mega Song", "שיר המגה", אשר מציג מוזיקאים, כמו: סנופ דוג, אלישה קיז, will.i.am וקניה וסט, משבחים את החברה. הקליפ הועלה גם ליוטיוב, אך הוסר על ידי חברת הפקתו, יוניברסל מיוזיק גרופ (UMG). בתגובה להסרה, טענה חברת Megaupload שהקליפ לא הכיל שום תוכן המפר זכויות יוצרים וכי הם חתמו על הסכמים עם כל אמן אשר הופיע בקליפ. Megaupload דרשה התנצלות מיוניברסל מיוזיק גרופ ואף הגישה נגדה תביעה משפטית בבית המשפט המחוזי של מחוז צפון קליפורניה ב-12 בדצמבר 2011. להגנתה, טענה יוניברסל מיוזיק גרופ כי השבתת הסרטון נעשתה עקב הפרה חמורה של רישיון ה-DMC ועקב הפרת החוזה של Megaupload עם יוניברסל מיוזיק גרופ יוטיוב.
התביעה המשפטית

ב-19 בינואר 2012, מחלקת המשפטים של ארצות הברית בשיתוף ה-FBI השביתה את האתר והגישה תביעות פליליות נגד בעליו. במבצע בינלאומי עצר ה-FBI את קים דוטקום (יזם), פין באטטו (CMO - מנהל שיווק) ומתיאס אורטמן (יזם משנה ו-CTO - מנהל טכנולוגיות ראשי). בקשת הערבות של הקבוצה נדחתה בבית המשפט המחוזי של ניו זילנד ללא תיאום עם רשויות ארצות הברית. ב-20 בינואר 2012 הקפיאו רשויות הונג קונג יותר מ-300 מיליון דולר מנכסי החברה.
התביעה המשפטית > המעצרים בניו זילנד

תחת בקשת מחלקת המשפטים של ארצות הברית, משטרת ניו זילנד עצרה את דוטקום ועוד שלושה מנהלים בכירים של Megaupload ב-20 בינואר 2012 באחוזתו המושכרת של קים דוטקום באוקלנד, אשר שווייה עמד על כ-30 מיליון דולרים. המעצר התבצע בזמן חגיגות יום הולדתו של דוטקום. נכסים בשווי 17 מיליון דולר, הכוללים עבודות אומנות ומכוניות פאר עוקלו. ארבעת הגברים שנעצרו היו: קים דוטקום (בן 38, מגרמניה), פין באטטו (בן 38, מגרמניה), מתיאס אורטמן (בן 40, מגרמניה) ובראם ואן דר קולק (בן 29, מהולנד). יותר מ-80 שוטרים היו מעורבים במבצע הזה.
ב-23 בינואר, הגיע דוטקום לבית המשפט המחוזי של חוף אוקלנד הצפוני לשימוע. התובעים התנגדו בכל תוקף לשחרור בערבות בטענה ש"דוטקום נהג לטוס בהליקופטר במדשאתו הקדמית. מה ימנע ממנו לברוח לגרמניה?". ההגנה טענה כי דוטקום מכחיש כל עבירה פלילית שיוחסה לו ושיש לשחרר אותו בערבות, בטענה ש"אותו ההליקופטר לא יביא אותו למדינה אחרת". השופט דחה כל בקשה לערבות במילים הללו:
הנני חושש מהאפשרות של דוטקום לברוח לאחר אישור הבקשה לשחרור בערבות. אם יעשה זאת, לא נוכל להעמיד אותו נגד ההאשמות שיוחסו לו.
ב-3 בפברואר 2012 הגישה ההגנה ערעור לבית המשפט העליון של ניו זילנד, שאישר את החלטת בית המשפט המחוזי לדחיית הבקשה לשחרור בערבות.
ב-22 בפברואר 2012 ביטל שופט בית המשפט המחוזי של החוף הצפוני של אוקלנד את הפסיקות הקודמות ושחרר את דוטקום בערבות בטענה ש"הסיכוי שיברח לארץ אחרת לאחר עיקול כל נכסיו הוא קטן".
ב-5 במרץ 2012 הוגשה בקשה להסכם הסגרה לבית המשפט של ניו זילנד. הסכם ההסגרה ביקש להסגיר את דוטקום ואת שלושת הבכירים האחרים שנעצרו.
ב-30 באפריל 2012, פסק בית המשפט בניו זילנד שכ-750 אלף דולרים מנכסיו של דוטקום רשאים לחזור אליו.
ב-1 במרץ 2012, התראיין קים דוט קום בתוכנית הטלוויזיה הניו זילנדית: "Campbell Live", העוסקת בנושאי אקטואליה, וטען כי ההאשמות המופנות כלפיו על ידי ה-FBI מופרכות. הוא הצהיר כי הוא הולך לתבוע את כל המעורבים בפרשה ולזכות במשפטם.
ב-28 ביוני 2012, קבעה שופטת בית המשפט העליון בניו זילנד, שצווי החיפוש ששימשו את משטרת ניו זילנד בפרשה היו לא חוקיים. מסיבה זו, הורתה השופטת להחזיר לאלתר את הציוד ושרתי המחשב ששימשו את קים דוטקום, ובנוסף להחזיר את כל רכושו.
התביעה המשפטית > בסיס כתב האישום

כתב האישום טען כי Megaupload חרגה מהסטנדרטים הידועים של זכויות יוצרים בקרב אתרי אחסון קבצים.
כתבי מדיה שסיקרו את הנושא, התמקדו במספר נקודות, אשר תמכו בפעולות לא חוקיות של דוטקום והמנהלים הבכירים ב-Megaupload.
הערות שוליים

1 2  "The Megaupload", באתר יוטיוב
↑  MegaUpload הורד, מה נעשה עכשיו?, newsgeek, מאת חן אידן, 20 בינואר 2012
↑  אסף גולן, מייסד האתר Megaupload הקים אתר חדש בשם MEGA, באתר nrg‏, 20 בינואר 2013
↑  "Megaupload reboot? Founder Kim Dotcom plans a relaunch in 2017". The Gurdian. 11 July 2016
↑  דוד פישר, "Dotcom birthday party targeted" (באנגלית)
↑  Details of 'surprise assault' on Dotcom mansion – National – NZ (באנגלית)
צילום מסך של Mega Manager
הדף שהוצג ב-Megaupload.com, לאחר שנסגר על ידי ה-FBI.
אברהם דב לוין

| --- | --- |

הרב אברהם דב לוין
 לידה:  1948 כ' באב ה'תש"ח 
 פטירה:  13 בספטמבר 2019 (בגיל 71 בערך) י"ג באלול ה'תשע"ט
 מדינה:  ישראל 
 השכלה:  ישיבת פוניבז' 
 תקופת הפעילות:  ? – 13 בספטמבר 2019 
 תפקידים נוספים:  אב בית דין לדיני ממונות בירושלים
 
הרב אברהם דב לוין (כ' באב ה'תש"ח, אוגוסט 1948 – י"ג באלול ה'תשע"ט, 13 בספטמבר 2019) היה אב בית דין לדיני ממונות בירושלים.